Randolph Churchill (1911–1968)

Randolph Frederick Edward Spencer-Churchill (født 28. mai 1911 i London, død 6. juni 1968 i London) var sønn av Winston Churchill og far til Winston Churchill (1940–2010). Randolph Churchill var medlem av underhuset 1940-1945. Han var oppkalt etter sin farfar, Randolph Churchill. 
På 1930-tallet ble han regnet som en god journalist, men dyrket det han kalte «innendørsidretter» (dvs. drikking og spill). Så plagsom var han at Londons kelnere betalte hverandre rundelig for å slippe å servere ham. Han forsøkte å overdøve alle andre, og da en annen gjest i et middagsselskap en gang tok ordet og holdt tale, tisset Randolph demonstrativt i champagneglassene. Per Edgar Kokkvold: «Churchills lille klikk», Dagbladet 5. juli 2002

Under andre verdenskrig gjorde han tjeneste som etterretningsoffiser i Midtøsten og Jugoslavia.Krigstjeneste 

«Jock» Colville, Winston Churchills privatsekretær i krigsårene,«Jock» Colville beskrev Randolph som «ett av de mest frastøtende mennesker jeg noen gang har møtt». Winston som var blitt ignorert av sin egen far, hadde bestemt seg for at han skulle stå sin egen sønn langt nærmere. Gutten ble så bortskjemt og utagerende at han en gang urinerte ned i hodene på sin far og Lloyd George som spaserte nede i hagen. Som voksen fikk han for seg at det var på tide å bli gift, og fridde da til åtte kvinner i løpet av to uker, til han fikk ja fra Pamela Digby. Ekteskapet endte med skilsmisse etter at Pamela innledet et forhold til den amerikanske diplomaten Averell Harriman. Da hadde hun blant annet opplevd at Randolph gikk til sengs med en annen mens hun selv var i ferd med å sette sønnen deres til verden. Likevel ble han rasende over hennes utroskap. «Randolph kunne kommet i krangel med en stol,» hevdet hans søster Mary en gang. Da han fikk fjernet en svulst som viste seg å være godartet, skrev Evelyn Waugh i dagboken sin: «Typisk for moderne vitenskap å finne den eneste delen av Randolph som ikke var ondartet, og fjerne den.»Winston Churchill skjemte bort sin eneste sønn Nick Rennison i Daily Mail, 17. juni 2021 

Etter sin fars død påbegynte han sammen med Martin Gilbert en biografi om sin far Winston Churchill som kom til å ende opp med åtte bind - det første utkom 1966. Randolph døde imidlertid etter at to av disse var utgitt, hvorpå Martin Gilbert fortsatte alene. Den siste boken utkom i 1988. Per Edgar Kokkvold: «Winston Churchill: Blir vi aldri ferdig med ham?» Aftenposten 22. november 2014

 Verker 
 What I Said About the Press (1957)
 The Rise and Fall of Sir Anthony Eden (1959)
 Lord Derby: King of Lancashire (1960)
 The Fight for the Tory Leadership (1964)
 Youth, 1874–1900 (1966, biografi om faren)
 Young Statesman, 1901–1914 (1967, biografi om faren)
 The Six Day War (1967)

Referanser

 Eksterne lenker 



Kategori:Britiske politikere
Kategori:Personer fra London